Saint Vincentin ja Grenadiinien historia

Siirtomaa-aikaa edeltävä historia 
Ennen eurooppalaisten ja afrikkalaisten saapumista 1500-luvulla, monet intiaaniryhmät, mukaan lukien ciboneyt, arawakit ja karibit, asettuivat Saint Vincentin ja Grenadiinien alueelle tai kulkivat sen läpi.Yurumein (Homeland): A Documentary on Caribs in St. Vincent Nämä ryhmät olivat lähtöisin todennäköisesti Etelä-Amerikan Orinocon laaksosta ja muuttivat pohjoiseen Trinidadin ja Pienten-Antillien kautta.

 Varhaiset eurooppalaiset yhteydet 
pienoiskuva| Karibi-pirogien (C) yllätyshyökkäys kahteen espanjalaiseen kauppaveneeseen (B), Nicolás de Cardona, n. 1614. 
Kristoffer Kolumbus ja espanjalaiset konkistadorit jättivät suurelta osin huomiotta Saint Vincentin ja lähellä olevat pienemmät Grenadiinien saaret, mutta keskittyivät sen sijaan kullan ja hopean etsimiseen Keski- ja Etelä-Amerikassa. He ryhtyivät orjamatkoihin Saint Vincentillä ja sen ympäristössä kuninkaallisen myöntymyksen seurauksena vuonna 1511, ajaen karibi-asukkaat karumpaan sisämaahan. Espanjalaiset eivät tosin yrittäneet asuttaa saarta.Rogozinski, January 2000. A Brief History of the Caribbean: From the Arawak and Carib to the Present. Plume, New York, New York.

Karibi-intiaanit estivät aggressiivisesti eurooppalaisten asettumista Saint Vincentille 1800-luvulle saakka. Afrikkalaiset orjat, joko haaksirikkoutuneina tai Saint Lucialta tai Grenadasta paenneina, etsivät turvaa Saint Vincentiltä. He avioituivat karibien kanssa ja tulivat tunnetuksi "mustina karibeina". Nykyään afrikkalais-karibisen perimän henkilöt tunnetaan nimellä Garifuna.

 Ranskan ja Ison-Britannian kolonisaatio ja karibi-sodat 
pienoiskuva| Vuoden 1776 kartta Saint Vincentin saaresta. Saaren eteläosa oli Ison-Britannian, ja pohjoinen osa mustien karibien hallinnassa. 
Ensimmäiset eurooppalaiset, jotka miehittivät Saint Vincentin, olivat ranskalaisia. Useiden sotien ja rauhansopimusten jälkeen saaret luovutettiin kuitenkin briteille. Vaikka englantilaiset ensimmäisinä valtasivat Saint Vincentin vuonna 1627, ranskalaiset (keskittyen Martiniquen saareen) olivat saaren ensimmäiset eurooppalaiset asukkaat, perustaen ensimmäisen siirtokuntansa Barrouallielle Leewardin puolelle vuonna 1719. Ranskan siirtomaalaiset viljelivät kahvia, tupakkaa, indigoa, maissia ja sokeria afrikkalaisten orjien ylläpitämillä viljelmillä.

Saint Vincent luovutettiin Isolle-Britannialle Pariisin sopimuksella (1763). Vuodesta 1763 itsenäisyyteen asti Saint Vincent kävi läpi eri siirtomaa-aseman vaiheita brittien alla.

Kitka brittien ja karibien välillä johti ensimmäiseen karibisotaan. Ensimmäinen karibisota (1769–1773) käytiin brittien yrittäessä laajentaa siirtomaa-asutuksia mustien karibien alueille. Seurauksena oli umpikuja ja epätyydyttävä rauhansopimus. Ensisijaisesti mustien karibien päällikön Joseph Chatoyerin johdolla karibit puolustivat saaren tuulenpuoleista puolta menestyksekkäästi sotilaallista tutkimusmatkailua vastaan vuonna 1769 ja vastustivat toistuvasti vaatimuksia myydäkseen maansa Ison-Britannian siirtomaahallituksen edustajille. Turhautuneina myöntymättömyydestä, brittiläiset komissaarit käynnistivät täysimittaisen sotilaallisen hyökkäyksen karibeja kohtaan vuonna 1772 tavoitteena kukistaa ja karkottaa heidät saarelta. Brittiläisten tuntemattomuus saaren tuulenpuoleisista osista ja saaren vaikean vuoristomaaston tehokas karibi-puolustus heikensivät brittien etenemistä josta johtuen poliittinen oppositio Lontoossa sai aikaan tutkinnan ja vaati hyökkäyksen lopettamista. Sotilasasioiden ollessa umpikujassa, vuonna 1773 allekirjoitettiin rauhansopimus, joka määritteli rajat saaren britti- ja karibi-alueiden välillä.

Ison-Britannian valtuuttama edustajakunta kasaantui vuonna 1776.

Ranska valloitti Saint Vincentin vuonna 1779 Yhdysvaltain vapaussodan aikana, mutta se palautettiin Isolle-Britannialle Versailles'n rauhansopimuksella (1783).

Toinen karibisota alkoi maaliskuussa 1795 karibien aloitteesta. He olivat hautoneet pitkään valituksia Ison-Britannian siirtomaahallintoa kohtaan. Karibeja tukivat Ranskan vallankumouksen neuvonantajat, mukaan lukien radikaali Victor Hugues. Karibit saivat onnistuneesti hallintaansa suurimman osan saarta lukuun ottamatta Kingstownin ympäröivää aluetta, joka useasta hyökkäyksestä huolimatta selvisi Britannian vahvistusten oikea-aikaisen saapumisen ansiosta. Ison-Britannian pyrkimykset tunkeutua saaren sisämaahan ja tuulenpuoleisille alueille ja hallita niitä kärsivät toistuvasti epäpätevyydestä, taudeista ja tehokkaasta karibi-puolustuksesta, jota lopulta täydensi ranskalaisten joukkojen saapuminen Martiniquelta. Kenraali Ralph Abercrombyn suuri sotaretki onnistui lopulta murtamaan karibipuolustuksen vuonna 1797. Yli 5000 mustaa karibia karkotettiin Saint Vincentiltä ensin Baliceauxin saarelle, Bequian ulkopuolelle, missä puolet heistä kuoli keskitysleireillä, ja sittemmin Roatánin saarelle nykyisen Hondurasin rannikon tuntumaan, jossa he myöhemmin tulivat tunnetuksi garifuna-kansana.

Kuten ranskalaiset aiemmin, britit käyttivät myös afrikkalaisia orjia sokeri-, kahvi-, indigo-, tupakka-, puuvilla- ja kaakaoviljelmillä. Vuosikymmeninä Haitin vallankumouksen onnistumisen jälkeen britit lopettivat orjuuden vuonna 1834, täysi vapauttaminen saavutettiin vuonna 1838. Sen jälkeen talous meni taantumaan, kun monet maanomistajat luopuivat kiinteistöistään ja jättivät maan vapautettujen orjien viljeltäväksi. Tästä johtuva työvoimapula houkutteli portugalilaisia maahanmuuttajia 1840-luvulla ja indo-karibialaisia 1860-luvulla työntekijöiksi. Tilanne pysyi vaikeana sekä entisten orjien että maahanmuuttaneiden työntekijöiden kannalta, koska matala sokerin hinta maailmanmarkkinoilla piti taloutta paikallaan 1900-luvun vaihteeseen saakka.

Kruununsiirtomaahallitus perustettiin vuonna 1877, vuonna 1925 perustettiin lainsäädäntöneuvosto ja vuonna 1951 annettiin yleinen aikuisten äänioikeus. Tänä aikana britit yrittivät useita kertoja yhdistää Saint Vincent muihin Tuulenpuoleisiin saariin alueen hallitsemiseksi yhtenäisen hallinnon kautta siinä kuitenkaan onnistumatta. Merkittävin oli Länsi-Intian federaatio, joka romahti vuonna 1962.

La Soufrièren tulivuori purkautui vuosina 1812 ja 1902, ja suuri osa saaresta tuhoutui ja useat ihmiset menehtyivät. Vuonna 1979 se purkautui jälleen, tällä kertaa ilman kuolemantapauksia. Samana vuonna Saint Vincent ja Grenadiinit saavutti täydellisen itsenäisyyden Britanniasta pysyen kuitenkin Kansainyhteisön jäsenenä.

 Itsehallinto ja itsenäisyys 
pienoiskuva| Saint Vincentin ja Grenadiinien lippu (1985) 
St. Vincent sai liitännäisvaltion statuksen 27. lokakuuta 1969 antaen sille täydellisen hallinnan maan sisäisissä asioissa. Vuonna 1979 järjestetyn kansanäänestyksen jälkeen Saint Vincentistä ja Grenadiineista tuli viimeinen Tuulenpuoleisista saarista, joka saavutti itsenäisyyden 27. lokakuuta 1979.

Luonnonkatastrofit ovat vaivanneet maata koko 1900-luvun ajan. Vuonna 1902 Soufrièren tulivuori purkautui tappaen 2000 ihmistä. Paljon viljelysmaata vaurioitui ja talous heikkeni. Huhtikuussa 1979 La Soufrière puhkesi jälleen. Vaikka kukaan ei kuollut, tuhannet täytyi evakuoida, ja alueella oli suuria maatalousvahinkoja.

Saari kärsii myös hurrikaaneista. 11. syyskuuta 1898 kuusi tuntia kestänyt kauhea hurrikaani tuhosi Barrouallien, joka tuhoutui lähes kokonaan. Myöhemmin, vuosina 1980 ja 1987, hurrikaanit tuhosivat banaani- ja kookosviljelmiä; vuosina 1998 ja 1999 esiintyi myös erittäin aktiivisia hurrikaanikausia, jolloin hirmumyrsky Lenny vuonna 1999 aiheutti suuria vahinkoja saaren länsirannikolle.

 Katso myös 
 Amerikan historia
 Saint Vincent ja Grenadiinit
 Espanjalaisten asutus Amerikassa

 Lähteet 

 Lisää aiheesta 
 Gonsalves, Ralph E. 2007. History and the Future: A Caribbean Perspective. Quik-Print, Kingstown, St. Vincent.
 Morse, J. (1797). "St. Vincent". The American Gazetteer. Boston, Massachusetts: At the presses of S. Hall, and Thomas & Andrews. OL 23272543M.
 Rogozinski, January 2000. A Brief History of the Caribbean: From the Arawak and Carib to the Present. Plume, New York, New York.
 Williams, Eric. 1964. British Historians and the West Indies, P.N.M. Publishing, Port-of-Spain.

 Linkkejä 
 St. Vincentin aikajana

Luokka:Saint Vincent ja Grenadiinit